لأوسطرالوپيتيك (سّميتو لعلمية Australopithecus) هو واحد لݣنس د لقرودا لفوقانيين لّي عاشو بين هادي 2 و 4 د لملاين د سّنين ف لمناطق لبركانية لّي معروفة ب شّقة لكبيرة د ريفت لّي شادا من لهضاب د إتيوبيا تّال جنوب إفريقيا و من جيهت لغرب عاشو حتا ف لمناطق ديال تّشاد و لكونغو و ناميبيا. كان ب لأساس نباتي (ميخالي ما كايعرفش لفلاحة) و يمكن كان قاريت (Omnivore) و كان كايقدر يصاوب شي دوزان بساط باش يقطع ما ياكل. أول أوسطرالوپيتيك تلقا كان ف 1924 ف جنوب إفريقيا و لّي كان حفر عليه هو لعالم لأوسطرالي رايموند دارت. من داك تّاريخ قدرو لعولاما و لباحتين يجبدو بزاف ديال لحفريات. أشهر حفرية كانت هيا لوسي لّي تلقات ف إتيوپيا ف لبيعتة د لعالم لفرانصاوي إيف كوپينس ولّي تسمات ب هاد سّمية حيت فاش كانو خدامين ف لموقع كانو طالقين دّيسك د لبيتلز Lucy in the sky ف لّحضة فاش جبدوها. كاينين 8 د نّواع د لأوسطرالوپيتيك لّي تكتاشفو: أفارينسيس Afarensis أفريكانوس Africanus أنامينسيس Anamensis بحر لغزالي Bahrelghazali ديرميدا Deyiremeda ݣارهي Garhi پروميتيوس Prometheus سيديبا Sediba لوسع د لجمجمة: بين 385 و 550 سم مكعب طّول: من ميترو ل ميترو و نص لوزن: بين 29 و 50 كيلو